techiaith/cofnodycynulliad_en-cy huggingface dataset:
English: Again, I'd like to thank the Member for his keen interest in this subject area. I spoke with both Newport and Cardiff to gather best practice from both, with a view of sharing that with Swansea and with other local authorities. A number of work streams were created as a consequence of the bus summit in Wrexham, one of which looks at how we can create a more sustainable network and ensure that the right form of support is driven into local authorities, and, indeed, to operators, so that they could become more secure for the future. We're also looking at the franchising potential and also the possibility of more municipal services being created across Wales. This is an area of work that I feel particularly excited about and I think we have a golden opportunity to create a far better bus network for Wales.
Welsh: Unwaith eto, hoffwn ddiolch i'r Aelod am ei ddiddordeb brwd yn y maes hwn. Siaradais gyda Chasnewydd a Chaerdydd i gasglu'r arferion gorau ganddynt, gyda'r bwriad o'u rhannu gydag Abertawe ac awdurdodau lleol eraill. Crëwyd nifer o ffrydiau gwaith o ganlyniad i'r uwchgynhadledd ar fysiau yn Wrecsam, ac mae un yn edrych ar sut y gallwn greu rhwydwaith mwy cynaliadwy a sicrhau bod y gefnogaeth gywir yn cael ei rhoi i awdurdodau lleol, ac yn wir, i'r gweithredwyr, er mwyn eu diogelu'n well ar gyfer y dyfodol. Rydym yn edrych hefyd ar botensial masnachfraint yn ogystal â'r posibilrwydd o greu mwy o wasanaethau trefol ledled Cymru. Mae hwn yn faes gwaith y teimlaf yn arbennig o gyffrous yn ei gylch a chredaf fod gennym gyfle gwerthfawr i greu rhwydwaith bysiau llawer gwell i Gymru.
English: Cabinet Secretary, there is a degree of apprehension, I think, within parts of the bus industry at the potential for the introduction of top-down regulation following the devolution of various pieces of legislation to Wales. Will you give a general overview of how you see the future regulation of the bus industry and also give an assurance that any new regulation will be only introduced after consultation with and in partnership with operators, the industry representatives and, indeed, local authorities?
Welsh: Ysgrifennydd y Cabinet, credaf fod rhywfaint o bryder mewn rhannau o'r diwydiant bysiau mewn perthynas â'r posibilrwydd o gyflwyno rheoleiddio o'r brig i lawr yn sgil datganoli sawl darn o ddeddfwriaeth i Gymru. A wnewch chi roi trosolwg cyffredinol o sut y bydd y diwydiant bysiau'n cael ei reoleiddio yn y dyfodol yn eich barn chi a rhoi sicrwydd hefyd na fydd unrhyw reoliadau newydd ond yn cael eu cyflwyno ar ôl ymgynghori ac mewn partneriaeth â'r gweithredwyr, cynrychiolwyr y diwydiant, ac yn wir, yr awdurdodau lleol?
English: Can I thank Russell George for his questions and say that work with the industry, with passenger groups and, indeed, with local authorities will continue? There is clearly apprehension about the prospect of new regulation and stronger regulation being introduced, but we will be revealing our intentions and our overall vision in the document that is going out to public consultation on March 8. It's our view that change is required in order to better integrate bus and rail services and to improve accessibility and punctuality of services. With those changes there will be challenge, but at the end of the day, we have to consider the passengers first and foremost and I have confidence in the best of operators doing that.
Welsh: A gaf fi ddiolch i Russell George am ei gwestiynau, a dweud y bydd gwaith gyda'r diwydiant, gyda grwpiau teithwyr, ac yn wir, gydag awdurdodau lleol yn parhau? Mae'n amlwg fod pryder ynghylch y posibilrwydd o gyflwyno rheoliadau newydd a rheoliadau cryfach, ond byddwn yn datgelu ein bwriadau a'n gweledigaeth gyffredinol yn y ddogfen a ddaw'n destun ymgynghoriad cyhoeddus ar Fawrth 8. Ein safbwynt yw bod angen newid er mwyn integreiddio gwasanaethau bysiau a threnau'n well ac er mwyn gwella hygyrchedd a phrydlondeb y gwasanaethau. Daw heriau gyda'r newidiadau hynny, ond yn y pen draw, mae'n rhaid i ni ystyried y teithwyr yn gyntaf oll ac mae gennyf hyder y bydd y gweithredwyr gorau yn gwneud hynny.
English: Thanks, Minister, for your statement yesterday on improving the bus services. I was interested in your plans to improve the bus stop experience, particularly by providing more electronic information. This could be variable due to geographical factors. For instance, in the south Wales Valleys, the stops tend to be relatively smaller with a lack of shelters, plus there is also the issue of the variability of broadband. So, I wondered what your plans were to improve the bus stop experience in the Valleys.
Welsh: Diolch, Weinidog, am eich datganiad ddoe ar wella'r gwasanaethau bysiau. Roedd gennyf ddiddordeb yn eich cynlluniau i wella'r profiad mewn safleoedd bysiau, yn enwedig drwy ddarparu mwy o wybodaeth electronig. Gall hynny amrywio o ganlyniad i ffactorau daearyddol. Er enghraifft, yng Nghymoedd de Cymru, mae'r safleoedd bysiau yn tueddu i fod yn llai o gymharu gyda phrinder llochesi, a hefyd mae'r band eang yn amrywio. Felly, tybed beth yw eich cynlluniau i wella'r profiad mewn safleoedd bysiau yn y Cymoedd.
English: Can I thank the Member for his question? This is a very important point, because what bus users have regularly told us is that the lack of decent modern facilities, bus stops in particular, is a deterrent to them actually taking public transport. I mentioned a moment ago that a number of work streams were created as a consequence of the bus summit, and another one of those work streams actually focuses specifically on immediate improvements that can be brought to bus stations, in particular the provision of live transport information. We do not believe, given the roll-out of Superfast Cymru and the availability of other forms of digital technology, that live information could not be provided at all bus stops, regardless of how rural they are. There are various solutions that can be deployed. We are confident that they can be. One of the challenges that we have, though, is that - as I outlined yesterday in the statement - we have been seeking to establish voluntary quality partnerships between local authorities and bus operators for some time. One of the difficulties that we've faced is in actually getting the commitment from the local authorities and the operators to invest in their respective infrastructure. For that reason, we've got the work stream looking at what support is required to get the investment that is needed into bus stops right across Wales.
Welsh: A gaf fi ddiolch i'r Aelod am ei gwestiwn? Mae hwn yn bwynt pwysig iawn, gan fod defnyddwyr bysiau wedi dweud wrthym dro ar ôl tro fod diffyg cyfleusterau modern addas, yn enwedig safleoedd bysiau, yn eu rhwystro rhag defnyddio trafnidiaeth gyhoeddus. Soniais funud yn ôl fod nifer o ffrydiau gwaith wedi cael eu creu o ganlyniad i'r uwchgynhadledd ar fysiau, ac mae un arall o'r ffrydiau gwaith hynny'n canolbwyntio'n benodol ar welliannau y gellir eu gwneud ar unwaith i safleoedd bysiau, yn enwedig o ran darparu gwybodaeth fyw am drafnidiaeth. O ystyried bod Cyflymu Cymru yn cael ei gyflwyno ac o ystyried argaeledd mathau eraill o dechnoleg ddigidol, nid ydym yn cytuno na ellid darparu gwybodaeth fyw yn yr holl safleoedd bysiau, ni waeth pa mor wledig ydynt. Gellir defnyddio amryw o atebion. Rydym yn hyderus y gellir eu defnyddio. Un o'r heriau sy'n ein hwynebu, fodd bynnag, yw ein bod - fel yr amlinellais ddoe yn y datganiad - wedi bod yn ceisio sefydlu partneriaethau gwirfoddol o ansawdd rhwng awdurdodau lleol a gweithredwyr bysiau ers peth amser. Un o'r anawsterau a wynebwyd gennym yw sicrhau ymrwymiad gan yr awdurdodau lleol a'r gweithredwyr i fuddsoddi yn eu seilweithiau. Oherwydd hynny, mae'r ffrwd waith yn edrych ar ba gefnogaeth sydd ei hangen er mwyn sicrhau'r buddsoddiad angenrheidiol mewn safleoedd bysiau ledled Cymru.
English: Yes. Pembrokeshire is a vital part of Wales's overall tourism offering. Our marketing activities feature tourism attractions and products in Pembrokeshire, alongside all the other parts of Wales.
Welsh: Gwnaf. Mae Sir Benfro yn rhan hanfodol o'r hyn sydd gan Gymru i'w gynnig o ran twristiaeth yn gyffredinol. Mae ein gweithgareddau marchnata yn cynnwys atyniadau a chynnyrch twristiaeth yn Sir Benfro, ochr yn ochr â phob rhan arall o Gymru.
English: Cabinet Secretary, as you're no doubt aware, the city of St David's, the smallest city in Britain, is developing a bid for the UK city of culture in 2021, which, if successful, would significantly promote Pembrokeshire as a tourism destination. Given that this year is the Year of Legends, which obviously is aimed at enriching and promoting culture in Wales, what support can the Welsh Government offer to the city of St David's to help it strengthen its bid for the UK city of culture?
Welsh: Ysgrifennydd y Cabinet, fel y gwyddoch, mae Tyddewi, dinas leiaf Prydain, yn datblygu cais i fod yn ddinas diwylliant y DU yn 2021, a byddai hynny, pe bai'r cais yn llwyddiannus, yn gwneud llawer i hyrwyddo Sir Benfro fel cyrchfan twristiaeth. O gofio mai eleni yw Blwyddyn y Chwedlau, gyda'r bwriad o gyfoethogi a hyrwyddo diwylliant yng Nghymru, pa gefnogaeth y gall Llywodraeth Cymru ei rhoi i Dyddewi i'w helpu i gryfhau ei chais i fod yn ddinas diwylliant y DU?
English: Can I thank Paul Davies for his question and tell him that Pembrokeshire is actually the destination of my regular summer holidays? I believe it's one of the prettiest and one of the most attractive parts not just of Wales but of Europe. The Pembrokeshire destination partnership, I'm pleased to say, has been able to secure significant resource this year as part of a south-west Wales Year of Legends campaign that brings together various local authorities to celebrate the legends across the region. I also believe that next year provides a golden opportunity to Pembrokeshire, the Year of the Sea. I can envisage a number of spectacular events and new products being funded by the Government through the tourism investment support scheme and through other financial measures. I'm very aware that St David's is looking at bidding for city of culture status. This would be a magnificent coup if they could secure it. I am also aware that Swansea is investigating a possible bid as well. I will be meeting with the respective organisers in the coming weeks. Although I cannot say at this moment that I am able to prefer one bid over another, I can say that if there is a bid that is taken forward by one and not the other, it would have the support of the Welsh Government.
Welsh: A gaf fi ddiolch i Paul Davies am ei gwestiwn a dweud wrtho mewn gwirionedd fy mod yn treulio bob gwyliau haf yn Sir Benfro? Credaf ei bod yn un o'r ardaloedd harddaf a mwyaf deniadol, nid yn unig yng Nghymru ond yn Ewrop. Rwy'n falch o ddweud bod partneriaeth cyrchfan Sir Benfro wedi llwyddo i sicrhau adnoddau sylweddol eleni fel rhan o ymgyrch Blwyddyn y Chwedlau de-orllewin Cymru, sy'n dod â gwahanol awdurdodau lleol ynghyd i ddathlu'r chwedlau ar draws y rhanbarth. Credaf hefyd y bydd y flwyddyn nesaf, Blwyddyn y Môr, yn gyfle gwerthfawr i Sir Benfro. Gallaf ragweld nifer o ddigwyddiadau ysblennydd a chynhyrchion newydd yn cael eu hariannu gan y Llywodraeth drwy'r cynllun cymorth buddsoddi mewn twristiaeth a thrwy fesurau ariannol eraill. Rwy'n ymwybodol iawn fod Tyddewi yn ystyried gwneud cais am statws dinas diwylliant. Byddai hon yn gamp wych pe gallent ei chyflawni. Rwyf hefyd yn ymwybodol fod Abertawe yn ystyried gwneud cais. Byddaf yn cyfarfod â threfnwyr y ddwy ddinas dros yr wythnosau nesaf. Er na allaf ddweud ar hyn o bryd a wyf yn ffafrio'r naill gynnig dros y llall, pe bai cais yn cael ei gyflwyno gan un ohonynt ac nid y llall, gallaf ddweud y byddai'n cael cefnogaeth Llywodraeth Cymru.
English: Questions now from the party spokespeople. The Welsh Conservatives spokesperson, Suzy Davies.
Welsh: Cwestiynau nawr gan lefarwyr y pleidiau. Llefarydd y Ceidwadwyr Cymreig, Suzy Davies.
English: Diolch yn fawr, Lywydd. Neatly dealt with there, I have to say, Cabinet Secretary. I wonder whether you could give us an indication about when we might expect a full response to the report on Historic Wales. I'm hoping you can do that today, just to give us an idea. Until then, I'm also mindful of the fact that your predecessors, despite my coaxing on a number of occasions to think otherwise, also always maintained that Cadw was better placed within Government. You clearly have other ideas, which I'm pleased to see, but I wouldn't believe that you haven't proceeded to commission the Historic Wales report without giving at least some early consideration to what extracting Cadw from Government might look like. What details can you give you of the preparatory scoping that you've done about taking Cadw out of Government? How have you overcome the arguments of your predecessors? Do you have any sort of indicative figures - I appreciate that this is difficult - so that we can get a general sense of costings, notwithstanding, of course, that you've yet to make a final decision? Thank you.
Welsh: Diolch yn fawr, Lywydd. Fe wnaethoch ddelio â hynny'n daclus iawn, mae'n rhaid i mi ddweud, Ysgrifennydd y Cabinet. Tybed a allech roi syniad i ni pryd y gallwn ddisgwyl ymateb llawn i'r adroddiad Cymru Hanesyddol. Gobeithiaf y gallwch wneud hynny heddiw, er mwyn rhoi rhyw fath o syniad i ni. Tan hynny, rwyf hefyd yn ymwybodol o'r ffaith fod eich rhagflaenwyr, er gwaethaf fy ymdrechion ar sawl achlysur i'w hudo i feddwl fel arall, wedi mynnu bob amser ei bod hi'n well i Cadw barhau'n rhan o'r Llywodraeth. Yn amlwg, mae gennych syniadau eraill, ac rwy'n falch o weld hynny, ond ni chredaf y byddech wedi comisiynu adroddiad Cymru Hanesyddol heb roi o leiaf rywfaint o ystyriaeth gynnar i'r sefyllfa pe bai Cadw'n annibynnol ar y Llywodraeth. Pa fanylion y gallwch eu rhoi ynglŷn â'ch gwaith cwmpasu paratoadol mewn perthynas â gwneud Cadw'n annibynnol ar y Llywodraeth? Sut y llwyddasoch i oresgyn dadleuon eich rhagflaenwyr? A oes gennych ffigurau dangosol o unrhyw fath - rwy'n sylweddoli fod hyn yn anodd - er mwyn inni gael syniad cyffredinol o'r costau, er nad ydych, wrth gwrs, wedi gwneud y penderfyniad terfynol eto? Diolch.
English: Can I thank Suzy Davies for her questions? I've received the steering group's report on Historic Wales. It is an excellent report. I'm currently considering it and I'll respond formally in the coming weeks. I am also awaiting formal responses from the respective organisations and institutions that the paper concerns. With regard specifically to Cadw, I will give that recommendation particular attention. Cadw has performed exceptionally well in the past 12 months whilst being in Government, and I want to ensure that that success continues. One of the reasons that Cadw has experienced such a remarkable increase in the number of visitors and members, and, indeed, in the amount of income generated, is because of the personnel within the organisation having the freedom and flexibility to operate as commercially as they wish. I wish to make sure that, whether Cadw stays in Government or goes out of Government, it has the right people - the right, if you like, imagineers - who are leading the organisation in order to draw in more visitors.
Welsh: A gaf fi ddiolch i Suzy Davies am ei chwestiynau? Rwyf wedi derbyn adroddiad Cymru Hanesyddol y grŵp llywio. Mae'n adroddiad ardderchog. Rwy'n ei ystyried ar hyn o bryd a byddaf yn ymateb yn ffurfiol yn ystod yr wythnosau nesaf. Rwyf hefyd yn aros am ymatebion ffurfiol gan y sefydliadau y mae'r papur yn ymwneud â hwy. O ran Cadw, byddaf yn rhoi sylw arbennig i'r argymhelliad hwnnw. Mae Cadw wedi perfformio'n eithriadol o dda fel rhan o'r Llywodraeth dros y 12 mis diwethaf, ac rwyf am sicrhau bod y llwyddiant hwnnw'n parhau. Un o'r rhesymau pam fod Cadw wedi gweld cynnydd mor nodedig o ran nifer yr ymwelwyr ac aelodau, ac yn wir, o ran swm yr incwm a gynhyrchwyd, yw am fod rhyddid a hyblygrwydd gan y personél yn y sefydliad i weithredu mor fasnachol ag y dymunant. Pa un a yw Cadw'n aros yn rhan o'r Llywodraeth ai peidio, hoffwn sicrhau bod y bobl iawn yno - y bobl iawn, sy'n llawn dychymyg, os mynnwch - i arwain y sefydliad er mwyn denu mwy o ymwelwyr.
English: Thank you very much for that answer. I just want to move on now to something else that we're waiting on a little bit, which is the small museum review, which reported in August 2015. It was received very well by the sector, and, despite the six-month delay in the Government responding to the recommendations, they're eager to see progress. However, I've been told that some of the recommendations are not being delivered upon, at least not at pace. I'd be grateful if you could give us some indication of how your department monitors and scrutinises, actually, your partners, which would include local authorities, to ensure that those good ideas do translate into good practice.
Welsh: Diolch yn fawr am eich ateb. Rwyf am symud ymlaen yn awr at rywbeth arall yr ydym wedi bod yn aros peth amser amdano, sef yr adolygiad o amgueddfeydd bychain, a gyflwynodd adroddiad ym mis Awst 2015. Cafodd ei groesawu gan y sector, ac er i'r Llywodraeth oedi am chwe mis cyn ymateb i'r argymhellion, maent yn awyddus i weld cynnydd. Fodd bynnag, dywedwyd wrthyf nad yw rhai o'r argymhellion yn cael eu cyflawni, nid ag unrhyw frys o leiaf. Buaswn yn ddiolchgar pe gallech roi rhyw syniad inni ynglŷn â sut y mae eich adran yn monitro a chraffu ar eich partneriaid mewn gwirionedd, gan gynnwys awdurdodau lleol, er mwyn sicrhau bod y syniadau da hynny'n trosi'n arferion da.
English: Thank you very much for that answer. I'll certainly feed it back to the sector, if they haven't already picked it up from this. I just want to move on to something a bit different now, and it's the fact that Wales is a country of small businesses, many of which will be partnerships rather than companies, and so operating on income tax rather than corporation tax rules. I'm just wondering what kind of discussions you might have had with the finance Secretary about whether - 'whether' is a genuine question as well - and how income tax-varying powers might be used to encourage the private sector - the kind of private sector we have - to invest in arts and heritage.
Welsh: Diolch yn fawr eich ateb. Byddaf yn sicr yn ei gyfleu i'r sector, os nad ydynt eisoes wedi'i gael drwy hyn. Rwyf am symud ymlaen at rywbeth ychydig yn wahanol yn awr, sef y ffaith fod Cymru'n wlad o fusnesau bach, gyda llawer ohonynt yn bartneriaethau yn hytrach na chwmnïau, sy'n golygu eu bod yn gweithredu yn unol â rheolau treth incwm yn hytrach na'r dreth gorfforaeth. Tybed pa fath o drafodaethau a gawsoch gyda'r ysgrifennydd Cyllid ynglŷn ag a ellid - ac mae 'a ellid' yn gwestiwn dilys hefyd - a sut y gellid defnyddio pwerau amrywio treth incwm i annog y sector preifat - y math o sector preifat sydd gennym - i fuddsoddi yn y celfyddydau a threftadaeth.
English: I'd be very interested to examine any forms of philanthropy or tax breaks that could enable giving to the cultural and sports sector. I think it's important that we do look at broadening the availability of resource, and encourage more people - not just individuals, but businesses as well as charitable organisations - to ensure that the culture sector is thriving. I will gladly look at any possible scheme that would see more resource diverted into libraries, museums and arts centres. I think the Members makes a very good point, and I will raise with it the finance Minister.
Welsh: Byddai gennyf ddiddordeb mawr mewn archwilio unrhyw fath o haelioni neu ostyngiad treth a allai alluogi rhoi i'r sector diwylliant a chwaraeon. Credaf ei bod yn bwysig ein bod yn edrych ar gynyddu argaeledd adnoddau, ac yn annog mwy o bobl - nid unigolion yn unig, ond busnesau yn ogystal â sefydliadau elusennol - i sicrhau bod y sector diwylliant yn ffynnu. Rwy'n fwy na pharod i edrych ar unrhyw gynllun a fyddai'n arwain at fwy o adnoddau i lyfrgelloedd, amgueddfeydd a chanolfannau'r celfyddydau. Credaf fod yr Aelod yn gwneud pwynt da iawn, a byddaf yn ei ddwyn i sylw'r Gweinidog Cyllid.
English: I'd like to return, if I may, to the issue of inward investment and the role that it should play in our wider economic strategy. Assembly Members will be interested to know that in the last few minutes the First Minister has told the BBC that a trip to Detroit would be pointless, and given the gravity of the situation many observers would be forced to conclude that he's a pretty pointless First Minister. I would like to ask the Cabinet Secretary, as he prepares to unveil his new economic strategy, how important he thinks inward investment should be to the Welsh economy going forward, given the fact that there are fewer large-scale inward investment projects than in the past, and we're not successful at winning them. We didn't win Jaguar Land Rover, where the engines from Bridgend will be now made. Six years ago, we didn't win Boeing. There was a headline in the 'Western Mail' that celebrated Wales coming second. It sounded like some of the post-match interviews we've heard recently. Can the Cabinet Secretary confirm whether or not the Welsh Government offered, as I've heard, up to £50 million to Boeing to come to Wales? And can he also confirm that one of the reasons that Boeing decided not to was because of their concerns about the adequacy and the quality of the local skills base?
Welsh: Hoffwn ddychwelyd, os caf, at fewnfuddsoddiad a'r rôl y dylai ei chwarae yn ein strategaeth economaidd ehangach. Bydd diddordeb gan Aelodau'r Cynulliad mewn gwybod bod y Prif Weinidog, yn yr ychydig funudau diwethaf, wedi dweud wrth y BBC y byddai taith i Detroit yn ddibwynt, ac o ystyried difrifoldeb y sefyllfa, byddai'n rhaid i lawer o sylwebwyr ddod i'r casgliad ei fod yntau'n Brif Weinidog eithaf dibwynt. Hoffwn ofyn i Ysgrifennydd y Cabinet, wrth iddo baratoi i ddatgelu ei strategaeth economaidd newydd, pa mor bwysig y dylai mewnfuddsoddi fod i economi Cymru wrth symud ymlaen yn ei farn ef o ystyried bod yna lai o brosiectau mewnfuddsoddi mawr nag yn y gorffennol, ac nad ydym yn llwyddo i'w hennill. Ni lwyddasom i ennill Jaguar Land Rover a fydd yn gwneud yr injans o Ben-y-bont o hyn ymlaen. Chwe blynedd yn ôl, ni lwyddasom i ennill Boeing. Roedd pennawd yn y 'Western Mail' yn dathlu'r ffaith fod Cymru wedi dod yn ail. Roedd yn swnio fel rhai o'r cyfweliadau a glywsom yn ddiweddar ar ôl gêmau. A all Ysgrifennydd y Cabinet gadarnhau bod Llywodraeth Cymru wedi cynnig hyd at £50 miliwn i Boeing ddod i Gymru, fel y clywais? A all gadarnhau hefyd mai un o'r rhesymau y penderfynodd Boeing beidio â dod oedd am eu bod yn pryderu ynglŷn â digonolrwydd ac ansawdd y sylfaen sgiliau leol?